Vildt Naturligt

De krydser oceaner og tilbagelægger tusindvis af kilometer uden mad og drikke, uden hvil og uden GPS. Men hvorfor pisker trækfugle frem og tilbage mellem verdensdele, og hvad er forklaringen på deres imponerende superevner? De fleste fuglearter i Danmark er trækfugle, og der er begyndt at dukke nye arter op. Hvad handler dét om? Biologerne Vicky Knudsen og Johan Olsen får besøg af fugleeksperten Sebastian Klein. Sebastian og Vicky ved begge en masse om fugle, men det vrimler stadig med uløste mysterier og ubesvarede spørgsmål på deres felt. Måske får vi flere svar, i takt med at det bliver muligt at bruge endnu smartere teknologiske løsninger til at overvåge fuglene, når de er på farten? Værter: Johan Olsen & Vicky Knudsen. Gæst: Sebastian Klein, fugleekspert og naturformidler. Redaktør: Carsten Nielsen. vildtnaturligt@dr.dk (Sendes også 20.03 og søndag 7.03). Vis mere